Jozef Božik

Doc. PaedDr. Jozef Božik, PhD. (* 30. máj 1976, Partizánske) je slovenský politik a pedagóg, bývalý dlhoročný člen ĽS-HZDS. Od roku 2010 je primátorom mesta Partizánske, zároveň je od roku 2001 nepretržite poslancom zastupiteľstva Trenčianskeho samosprávneho kraja, od roku 2006 je tiež podpredsedom kraja. Bol tiež predsedom Demokratického fóra mladých. V máji 2023 bol zvolený za predsedu Združenia miest a obcí Slovenska.

Zamestnania a vzdelanie 
Jozef Božik je rodák z Partizánskeho. Tu v rokoch 19901994 vyštudoval na Gymnáziu Partizánske. Následne v rokoch 19952000 absolvoval bakalárske a magisterské štúdium na Pedagogickej fakulte Univerzita Konštantína Filozofa v Nitre. Na Pedagogickej fakulte UKF pokračoval v rigoróznom konaní (2001) a v doktorandskom štúdiu (20032009). V roku 2011 získal titul docenta na Vysokej škole zdravotníctva a sociálnej práce Svätej Alžbety v Bratislave.

Už od mladosti sa Božik angažoval v politike, konkrétne v strane ĽS-HZDS a v jej spriaznených mládežníckych organizáciách. V rokoch 19942000 pracoval ako manažér strany HZDS. V rokoch 20032005 pôsobil ako radca Zastupiteľstva TSK. Zároveň sa ako externe vyučujúci venoval pedagogickej praxi na viacerých slovenských vysokých školách. V rokoch 20052007 pôsobil na UKF v Nitre na Ústave technológie vzdelávania PF, v rokoch 20062008 na Fakulte sociálno-ekonomických vzťahov Trenčianskej Univerzita Alexandra Dubčeka v Trenčíne, od roku 2008 na Vysokej škole zdravotníctva a sociálnej práce Svätej Alžbety v Bratislave.

Od roku 2006 zastáva tiež pozíciu podpredsedu Trenčianskeho samosprávneho kraja, pre ktorú bol uvoľnený pre výkon verejnej funkcie. Od roku 2010 je primátor mesta Partizánske po tom, ako v komunálnych voľbách v roku 2010 ako kandidát strán ĽS-HZDS, S.O.S. a SDĽ porazil vtedajšieho primátora Jána Podmanického. Bol znovuzvolený v rokoch 2014, 2018 a 2022. V roku 2022 kandidoval ako nezávislý ako jediný kandidát, získal 4 940 hlasov. Predtým bol tiež poslancom Partizánskeho v rokoch 1994 až 2010.

Politická kariéra

Stranícka kariéra 
 1995 – predseda Zväzu národných demokratov Slovenska, člen Okresného predstavenstva HZDS Topoľčany a od roku 1996 HZDS Partizánske
 19962003 – predseda Slovenského mládežníckeho snemu
 19971999 – predseda Okresného predstavenstva HZDS Partizánske
 1997 – člen Republikového predstavenstva HZDS, člen Krajského predstavenstva HZDS Trenčín
 19992001 – podpredseda Hnutia mládeže za demokratické Slovensko (HMZDS)
 20002002 – podpredseda HZDS pre mediálnu politiku, podpredseda tieňovej vlády HZDS, člen Krajského predstavenstva HZDS Trenčín* 20002002 podpredseda ĽS-HZDS
 20032005 – podpredseda Demokratického fóra mladých, podpredseda Krajskej rady ĽS-HZDS Trenčín
 20052010 predseda Demokratického fóra mladých, člen Republikového politického grémia ĽS-HZDS
 2007 – predseda Mestskej organizácie ĽS-HZDS Partizánske, podpredseda Okresného predstavenstva ĽS-HZDS Partizánske, tajomník Krajského predstavenstva ĽS-HZDS Trenčín

Božik bol členom HZDS od augusta 1994 do 31. augusta 2012, od 1. septembra 2012 je nestraník.

Komunálna politika 
 19941998 – poslanec Mestského zastupiteľstva Partizánske ( MsZ ) a predseda komisie Kultúry, mládeže a športu MsZ, člen Rady školy a podpredseda Výboru mestskej časti
 19982002 - poslanec Mestského zastupiteľstva a člen Mestskej rady v Partizánskom, člen komisie podnikateľských aktivít a dopravy, člen Rady školy, člen Dozornej rady a Valného zhromaždenia TSM s.r.o. a SKR s.r.o. (podniky mesta Partizánske)
 20022006 - poslanec Mestského zastupiteľstva ( MsZ ) v Partizánskom, člen Mestskej rady, člen komisie výstavby a územného plánu pri MsZ, člen Valného zhromaždenia a Dozornej rady TSM s.r.o. a SKR s.r.o. (mestské spoločnosti ), člen Rady školy: Gymnázium Partizánske, člen Mestskej školskej rady, člen Správnej rady umeleckej agentúry ArtPCentrum n. o., člen Valného zhromaždenia SMM n. o.
 20062010 - poslanec Mestského zastupiteľstva Partizánske, člen Mestskej rady, člen Komisie školstva a mládeže, člen Rady školy Gymnázium Partizánske, člen Mestskej školskej rady, člen Valného zhromaždenia TSM s.r.o., člen Dozornej rady TSM s.r.o., člen Správnej rady Nemocnica s poliklinikou Partizánske n. o., člen predsedníctva Informačného centra mladých Partizánske
 2010primátor mesta Partizánske, podpredseda Regionálneho združenia miest a obcí Stredné Ponitrie
 2014; 2018; 2022 - znovuzvolený za primátora mesta Partizánske.

Regionálna politika 
 19962003 - predseda Slovenského mládežníckeho snemu
 19961998 - člen rady Ministra školstva SR pre deti a mládež,
 20012005 - poslanec Zastupiteľstva Trenčianskeho samosprávneho kraja ( ďalej Z TSK ), podpredseda komisie školstva a mládeže Z TSK
 20042009 - člen Národného konventu o budúcnosti EÚ
 20062009 - poslanec Zastupiteľstva TSK, podpredseda TSK, člen Legislatívno-právnej komisie Z TSK, člen Komisie školstva Z TSK, člen Komisie regionálneho rozvoja Z TSK, člen Rady školy Spojená škola SPŠ-OA-SOU Partizánske, člen Rady školy SOU Bánovce nad Bebravou, člen Národného monitorovacieho výboru pre Európsky hospodársky priestor a Nórsky finančný mechanizmus, predseda Regionálneho výboru Fondu mikroprojektov cezhraničnej spolupráce, predseda Správnej rady Rozvojovej agentúry TSK n.o.
 20072010 - člen Rady Ministra školstva SR pre deti a mládež
 2010 - doteraz poslanec Zastupiteľstva Trenčianskeho samosprávneho kraja, člen komisie školstva a športu pri Z TSK, člen viacerých rád stredných škôl v okresoch PE,BN a TN, podpredseda TSK, predseda Regionálneho výboru Fondu mikroprojektov cezhraničnej spolupráce, predseda Správnej rady Rozvojovej agentúry TSK n.o.

Osobný život 
Jozef Božik je ženatý.

Referencie

Externé odkazy a zdroj 
 Webové stránky Jozefa Božika

Poslanci Trenčianskeho samosprávneho kraja
Politici ĽS-HZDS
Slovenskí komunálni politici
Primátori slovenských miest
Absolventi Pedagogickej fakulty Univerzity Konštantína Filozofa v Nitre
Absolventi Vysokej školy zdravotníctva a sociálnej práce sv. Alžbety v Bratislave
Osobnosti z Partizánskeho